මාජරි බෝල්ටන්
මාජරී බෝල්ටන් (උපත: 1924 වසරේ මැයි 7වන දින​) ඉංග්රිසි සහ එස්පෙරාන්තො යන භාෂා ද්වයෙන් ලේඛණකරණයේ යෙදෙන ඉංග්රිසි ජාතික ගත්කතුවරියකි. තියුණු ලෙසෙ හැඟීම් ජනනය කරන​, මානව හිතවාදී දෘෂ්ටියකින් හෙබි පරිණත ලේඛිකාවක් ලෙස ඇය ප්‍රකට වන්නී ය​. කාව්‍ය නිර්මාණ​, නාට්‍ය නිර්මාණ​, කෙටිකතා, කතන්දර සහ රචනා යන අංශයන් ගෙන් ඇය නිර්මාණකරණයේ යෙදෙන්නී ය​. එමෙන් ම ඇය පරිවර්තිකාවකි. 1949 වසරේ දී ඇය එස්පෙරාන්තො උගත්තා ය​. 1967 වසරේ එස්පෙරාන්තො ඇකඩමියේ සාමාජිකාවක් වශයෙන් තේරී පත් වූවා ය​. අන්තර්ජාතික එස්පෙරාන්තො සංගමයේ ගරු සාමාජිකත්වය ඇයට හිමි ය​. කාත්-අමිකාරෝ (සුරතල් බළලුන් ඇති කරන එස්පෙරාන්තො භාෂකයන් ගේ සංගමයකි) සහ ODES (Oxford and District Esperanto Society - බ්‍රිතාන්‍යයේ ඔක්ස්ෆෝර්ඩ් හි ප්‍රාදේශීය එස්පෙරාන්තො සමාජය​) හි  සභාපතිවරිය වශයෙන් කටයුතු කරයි. 1998 දී එස්පෙරාන්තො සංස්කෘතික සම්මානයක් වන ෆේම් සම්මානයෙන් (Esperanto-Kulturpreis der Stadt Aalen und der Fame-Stiftung für internationale Verständigung) පුදනු ලැබිණි.

නිර්මාණාවලිය​ 

 කොන්ත්‍රාල්තෙ Kontralte ( කාව්‍ය නිර්මාණ, 1955)
 ක්වාර්පියේදා කමරාදො Kvarpieda kamarado (පූස් පැටවෙක් ගැන දින පොතක්, 1956)
 ත්සෙන්ත් ජෝයිකාන්තොයි Cent ĝojkantoj ( කාව්‍ය නිර්මාණ, 1957, නැවත මුද්‍රණය​: 1977)
 Eroj kaj aliaj poemoj (1959)
 Virino ĉe la landlimo (කෙටි නාට්‍ය​, 1959)
 Zamenhof, aŭtoro de Esperanto (චරිතාපදාන​, 1962, දෙවන සංස්කරණය​ 1989)
 Dek du piedetoj (හාස්‍යෝත්පාදක කෙටිකතා, 1964)
 Okuloj (කෙටිකතා, 1967)
 Nia sango (වේදිකා නාට්‍ය​, 1970)
 Ni aktoras (ප්‍රහසන ත්‍රිත්වයක්, 1971)
 Rimleteroj (විලියම් ආල්ඩ් සමඟ කළ ලියුම් ගණුදෙණු, 1976)
 Poeto fajrakora: la verkaro de Julio Baghy (1983)
 Faktoj kaj fantazioj (1984, දෙවන සංස්කරණය​ 1993)
 Ne nur leteroj de plum-amikoj (el Retarkivo 2007): Esperanta literaturo – fenomeno unika (රචනා, 1984)
 Du el ( පෞල් තු(අර්)සන් (Poul Thorsen) සමඟ​, 1985)

මූලාශ්‍ර

බාහිර වෙබ් අඩවි 

එස්පෙරාන්තො සාහිත්‍යකරුවෝ